‘હમણાં એક સોદામાં સુભાષે બહુ મોટો માર ખાધો છે. મૂર્ખામી તો મારા દિયરની, પણ ધંધો સંયુક્ત છે એટલે વેઠવાનું તો અમારેને? આળિયો-ગાળિયો તો મોટા ભાઈના માથે જ આવે ને? બીજા કોઈને તો હજુ કંઈ કહ્યું નથી, પણ વાતમાંથી વાત નીકળી એટલે બોલાઈ ગયું. તમારી પાસે મન હળવું કર્યું....’ એણે રડમસ અવાજે ઉમેર્યું. ‘એટલી મોટી ખોટ ખાધી છે કે શાહીબાગનો અમારો બંગલો ગીરે મૂકવાની નોબત આવી છે!’ નણંદ ઉભરો ઠાલવતી હતી. બંને ભાભીઓ સ્તબ્ધ બનીને સાંભળતી હતી.